Nafarroako Parlamentuko Mahaiak, 2018ko urtarrilaren 22an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Adolfo Araiz Flamarique jaunak aurkeztutako galdera, Gipuzkoako lurralde historikoan bidesariak ezarri eta gero A-15 autobidean eta N-121-A errepidean dagoen trafikoari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2018ko urtarrilaren 22an

Lehendakaria: Ainhoa Aznárez Igarza

GALDERAREN TESTUA

EH Bildu-Nafarroa talde parlamentarioaren eledun Adolfo Araiz Flamarique jaunak, Erregelamenduaren 189. artikuluan ezarritakoaren babesean, honako galdera hauek egiten ditu, Garapen Ekonomikorako Departamentuak idatziz erantzun diezazkion:

Iragan urtarrilaren 9an jarri zen abian AT bidesari-sistema berria Gipuzkoako lurralde historikoan, ibilgailu astunak N-1 eta A-15etik igarotzen direnerako.

Sistema hori abian jarri delarik, honako galdera hauek aurkezten dira, idatziz erantzuteko:

– Azken hiru hilabeteetako batez besteko datuekin alderatuta, igo egin al da ibilgailu astunen trafikoa A-15eko edo N-121-A errepideko Nafarroako tartean?

– Departamentuak zer datu neurtu du ibilgailu astunen trafikoari dagokionez errepide horietan, urtarrilaren 9tik erantzun hau ematen den egunera bitarte?

Iruñean, 2018ko urtarrilaren 15ean

Foru parlamentaria: Adolfo Araiz Flamarique